Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 510

d) Juh és kecske húsvizsgálatánál — lebõrözés, nyúzás után a fejet megszemléléssel, szükség szerint a szájat, a garatot és a nyelvet, valamint a garat körüli és a fültõ alatti nyirokcsomókat meg kell vizsgálni; ezek a vizsgálatok nem szükségesek az állategészségügyi rendelkezések sérelme nélkül, ha az illetékes hatóság szavatolni tudja, hogy a fejet, beleértve a nyelvet és az agyvelõt kizárják az emberi fogyasztásból, — a légcsövet és a nyelõcsövet megszemléléssel, a tüdõt, a hörgõ körüli és gátorközi nyirokcsomókat tapintással, szükség szerint ezeket a szerveket és nyirokcsomókat bemetszéssel, — a szívburkot és a szívet megszemléléssel, szükség szerint a szívet bemetszéssel, — a rekeszizmot megszemléléssel, — a máj, a hasnyálmirigy nyirokcsomóit és a májat tapintással, a májkapuban végzett bemetszéssel az epevezetékek vizsgálata céljából, — a gyomor-béltraktust, a bélfodrot, a gyomrok és a bélfodrok nyirokcsomóit megszemléléssel, — a lépet megszemléléssel és szükség szerint tapintással, — a veséket megszemléléssel és szükség szerint a veséket és nyirokcsomóit tapintással és bemetszéssel, — a mellhártyát és a hashártyát megszemléléssel, — az ivarszerveket megszemléléssel, — a tõgyet és nyirokcsomóit megszemléléssel, — a fiatal állatoknál a köldöktájékot és az ízületeket tapintással, szükség szerint a köldöktájék bemetszésével és az ízületek megnyitásával kell megvizsgálni.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes